ועדת החוקה, חוק ומשפט, כנסת 20, פרוטוקול מספר 581, 2018-03-12 10:00

ניסן סלומינסקי: בוקר טוב, אני מתכבד לפתוח את הישיבה.

ניסן סלומינסקי: אני פונה גם לחבריי מהאופוזיציה, כי אני חושב שבנושא הזה גם תוך כדי דיונים ראינו, שזה לא עניי של קואליציה-אופוזיציה, כי היתה פה בקשה של רשם העמותות, מתון רצון שלהם לשקיפות ולעשות סדר.

ניסן סלומינסקי: כלומר אין לי כאן עניין דווקא כקואליציה וכו'.

ניסן סלומינסקי: בכל אופן, שמענו את הדברים, ונעתרנו לבקשה של החברים שהתבטאו – כי זה גם קואליציה וגם אופוזיציה, כי אני לא חושב שזה חוק כזה, ואנחנו מורידים את הסכום מ-150 ל-100.

יעל גרמן: אני רוצה להגיב.

ניסן סלומינסקי: התכנסנו להצביע.

ניסן סלומינסקי: אני חושב שהלכנו לקראת.

ניסן סלומינסקי: אני חושב שזה מכובד.

קארין אלהרר: לא, זה עדיין גבוה.

זאב בנימין בגין: לא חייבים להסכים.

יעל גרמן: אני חושבת שמן הראוי שנוכל להעיר על ההערה.

ניסן סלומינסקי: אתן לך בחצי משפט.

ניסן סלומינסקי: אישרנו את זה.

ניסן סלומינסקי: נוריד את הסכום מ-150 ל-100, מקובל גם על רשם העמותות, גם על משרד המשפטים, אני חושב שגם על העמותות המרכזיות האזרחיות, ואני חושב שזה טוב.

ניסן סלומינסקי: יעל, אם את רוצה משפט אחד, כי התכנסנו כדי להצביע.

יעל גרמן: בהחלט.

יעל גרמן: אני רוצה לפנות אל ההיגיון שלך – ויש לך.

יעל גרמן: אנחנו שמענו במפורש שכל מי שרוצה להטיל חיסיון על התרומה שלו, יכול לעשות זאת, אם פונה.

יעל גרמן: וגם ביקשנו לדעת, כמה מהפניות נענות.

יעל גרמן: עד כמה שהבנתי, 100% מהפניות נענות, כלומר לא יכלו לומר לנו שיש איזושהי פנייה שלא נענית.

יעל גרמן: ואני רוצה לשאול אותך, אדוני היושב-ראש, אם כל אחד יכול לבקש חיסיון על תרומתו, מדוע צריך בכלל להגביל את הסכום?

יעל גרמן: למה?

ניסן סלומינסקי: טוב.

ניסן סלומינסקי: מאחר שזה אחד הנושאים שדיברנו עליהם, ואת העלית את זה גם אז, וזה חלק שהביא אותנו לנושא הזה, אני אומר שוב – אנחנו משנים את הסכום.

יעל גרמן: לא קיבלתי תשובה.

יעל גרמן: מדובר פה בהיגיון גרידא.

ניסן סלומינסקי: אני לא רוצה לפתוח את הדיון.

קארין אלהרר: למה?

ניסן סלומינסקי: כי זו ישיבת הצבעה.

ניסן סלומינסקי: אז אני מעלה להצבעה – עם הנושא של הסכום של 100,000 - מי בעד לאשר את תקנות העמותות (טפסים)(תיקון), 2016?

קארין אלהרר: ביקשנו התייעצות סיעתית.

ניסן סלומינסקי: אמרת שתוותרי על זה.

קארין אלהרר: אמרתי שאשקול.

ניסן סלומינסקי: זה לא הוגן.

קארין אלהרר: אמרתי שאשקול.

קארין אלהרר: סליחה, אדוני היושב-ראש, עם כל הכבוד - אמרתי שאולי אוותר, ועכשיו אני מבקשת התייעצות סיעתית.

ניסן סלומינסקי: אני מחדש את הישיבה.

ניסן סלומינסקי: אנחנו מצביעים.

ניסן סלומינסקי: מי בעד?

ניסן סלומינסקי: מי נגד?

מרב מיכאלי: סליחה, אדוני.

מרב מיכאלי: אני מבקשת להעיר הערה לסדר.

ניסן סלומינסקי: אין הערה לסדר.

ניסן סלומינסקי: אמרתי כבר – הורדנו מ-150 ל-100.

ניסן סלומינסקי: אני אומר, מי בעד לאשר את תקנות העמותות (תיקון), התשע"ז, ואת תקנות העמותות (קביעת סכום מרבי ונהלים לרישום תרומה בעילום שם בדוח הכספי)?

ניסן סלומינסקי: מי בעד – ירים את ידו.

ניסן סלומינסקי: מי נגד?

ניסן סלומינסקי: בעד אישור התקנות – 8

ניסן סלומינסקי: נמנעים – אין

ניסן סלומינסקי: בעד - 8.

ניסן סלומינסקי: נגד – 7.

ניסן סלומינסקי: התקנות התקבלו.

ניסן סלומינסקי: תודה רבה לכם.

מרב מיכאלי: נגד, נגד ועוד פעם נגד.

מרב מיכאלי: זאת שערורייה.

מרב מיכאלי: אדוני, זאת חרפה.

קארין אלהרר: רביזיה.

מתי. ב-11: תודה רבה, הישיבה נעולה.